b'\n_START_ARTICLE_\nOpe\xc4\x8dnorde\xc4\x8di vitki kozli\xc4\x8dek\n_START_SECTION_\nOpis\n_START_PARAGRAPH_\nOpe\xc4\x8dnorde\xc4\x8di vitki kozli\xc4\x8dek dose\xc5\xbee v dol\xc5\xbeino med 10 in 20 mm. Pri tej vrsti je zna\xc4\x8dilen spolni dimorfizem, saj se samci in samice lo\xc4\x8dijo med sabo po barvi in obliki. Pri samicah so vratni \xc5\xa1\xc4\x8dit in elitre rde\xc4\x8dkasto-rjave ali rde\xc4\x8dkasto-oran\xc5\xbene barve, samci pa imajo \xc4\x8drno glavo in vratni \xc5\xa1\xc4\x8dit. Pri samcih so elitre rjave ali pe\xc5\xa1\xc4\x8dene barve. Obi\xc4\x8dajno so nekoliko manj\xc5\xa1i in o\xc5\xbeji od samic._NEWLINE_\xc5\xbdivljenjski cikel te vrste traja dve do tri leta. Odrasli hro\xc5\xa1\xc4\x8di se na prostem zadr\xc5\xbeujejo med majem in septembrom, najve\xc4\x8d pa jih je opaziti v juliju in avgustu. Zadr\xc5\xbeujejo se na cveto\xc4\x8dih rastlinah, kjer se prehranjujejo z nektarjem in cvetnim prahom, li\xc4\x8dinke pa se prehranjujejo z gnijo\xc4\x8dim lesom iglavcev. Za razvoj so odvisne tudi od hranil, ki jim jih zagotavljajo glive. V \xc4\x8drevesju imajo li\xc4\x8dinke ope\xc4\x8dnorde\xc4\x8dega vikega kozli\xc4\x8dka kvasovke, ki proizvajajo celulozo, s pomo\xc4\x8djo katerih lahko presnavljajo les.\n_START_SECTION_\nRaz\xc5\xa1irjenost\n_START_PARAGRAPH_\nVrsta je raz\xc5\xa1irjena po celinski Evropi, Rusiji in Severni Afriki, prisotna pa je tudi v delih Tur\xc4\x8dije in Velike Britanije.'